पाएं अपने शहर की ताज़ा ख़बरें और फ्री ई-पेपरडाउनलोड करें
5 मई से 15 मई तक के लिए संपूर्ण जिला में लॉकडाउन है। यह खबर सुनते ही लोगों में खरीदारी की होड़ लग गई और बाजार में सोशल डिस्टेंस फेल हो गया। लॉकडाउन में सभी प्रकार के सामाजिक, राजनीतिक, मनोरंजन, खेल-कूद, सांस्कृतिक एवं धार्मिक आयोजन पर प्रतिबंध लगा दिया गया है। राज्यव्यापी लॉकडाडन के तहत जिले में भी निषेधाज्ञा लागू कर दी गई है। बिहार सरकार के गृह विभाग विशेष शाखा के मुख्य सचिव से प्राप्त निर्देश के आलोक में डीएम ने संपूर्ण जिले में निषेधाज्ञा लागू कर दिया है। जारी आदेश में कहा गया है राज्य सरकार के सभी कार्यालय बंद रहेंगे। लेकिन जिला प्रशासन, पुलिस, सिविल डिफेंस, विद्युत आपूर्ति, जलापूर्ति, स्वच्छता, फायर ब्रिगेड, स्वास्थ, पशु स्वास्थ कोषागार, आपदा प्रबंधन, दूर संचार एवं डाक विभाग का कार्यालय खुला रहेगा। रेस्टोरेंट एवं खाना की दुकानें बंद रहेगी। सभी धार्मिक स्थल आमजनों के लिए बंद रहेंगे। सभी प्रकार के सामाजिक, राजनीतिक, मनोरंजन, खेल-कूद, सांस्कृतिक एवं धार्मिक आयोजन पर प्रतिबंध लगा दिया गया है। सभी सिनेमा हॉल, शाॅपिंग माॅल, क्लब, स्वीमिंग पूल, स्टेडियम, जिम पार्क एवं उधान पूरी तरह से बंद रहेंगे। सार्वजनिक स्थलों पर किसी प्रकार के सरकारी अथवा गैर सरकारी आयोजन पर राेक रहेगी। विवाह समारोह में अधिकतम 50 व्यक्ति को शामिल होने की अनुमति दी गई है लेकिन इसके लिए तीन पहले संबंधित अधिकारी से अनुमति लेनी होगी। डीजे एवं बारात जुलूस को प्रतिबंधित कर दिया गया है। अंतिम संस्कार कार्यक्रम एवं श्राद्ध कार्यक्रम में 20 लोगों को ही शामिल होने की अनुमति दी गई है।
ये दुकानें रहेंगी बंद
15 मई तक इलेक्ट्रीकल्स गुड्स, पंखा, कूलर, एयरकंडीशनर्स की बिक्री एवं मरम्मत, इलेक्ट्रोनिक्स गुड्स यथा कंप्यूटर, लैपटाप एवं यूपीएस की बिक्री एवं मरम्मत, सैलून, पार्लर, फर्निचर, सोना चांदी, कपड़ा, जूता-चप्पल, बर्तन, स्पोर्ट्स तथा खेल कूद सामग्री, ड्राइक्लीनर्स एवं श्रृंगार की दुकोनें पूर्णत: बंद रहेंगी।
इन प्रतिष्ठानों को अनुमति
बैंकिंग, बीमा एवं एटीएम संचालन से संबधित प्रतिष्ठान, सभी प्रकार के निर्माण कार्य, ई-कामर्स एवं कुरियर सर्विस से जुड़ी सारी गतिविधियां, प्रिंट एवं इलेक्ट्रोनिक मीडिया, पेट्रोल पंप, एलपीजी, पेट्रोलियम आदि से संबंधित खुदरा एवंं भंडारण प्रतिष्ठान, कोल्ड स्टोर एवं वेयय हाउसिंग सेवाएं एवं निजी सुरक्षा सेवाएं, पूर्व की भांति कार्यरत रहेगी। इसके अलावा अस्पताल एवं अन्य संबंधित स्वास्थ प्रतिष्ठान पशु स्वास्थ सहित, उनके निर्माण एवं वितरण इकाइयां- निजी दवा दुकानें, मेडिकल लैब, नर्सिंग होम एंबुलेंस सेवाओं से संबंधित प्रतिष्ठान कार्यरत रहेंगे।
इन कार्यों को सुबह 7 से 11 बजे तक संचालन की छुट
कृषि एवं इससे जुड़े आवश्यक खाद्य सामग्री यथा सब्जी एवं फल के थौक एवं खुदरा दुकान, मांस-मछली, पीडीएस की दुकानें, मोबाइल बिक्री एवं मरम्मत की दुकान को सुबह 7 बजे से 11 बजे तक चार घंटे के लिए संचालन की अनुमति दी गई है।
पब्लिक ट्रांसपाेर्ट में बैठने की क्षमता के 50 फीसदी, सड़कों पर पैदल चलने पर मनाही
सार्वजनिक स्थानों एवं मार्गों पर पैदल सहित अनावश्यक आवाजाही पूर्णत: प्रतिबंधित कर दिया गया है। पब्लिक ट्रांसपाेर्ट में बैठने की क्षमता के 50 फीसदी रहेगी। स्वास्थ से जुड़ी गतिविधियों में प्रयुक्त निजी वाहन, अनुमान्य कार्यों से संबंधित कार्यालयों के सरकारी वाहन, वैसे निजी वाहन जिन्हें जिला प्रशासन द्वारा किसी विशेष कार्य हेतु ई-पास निर्गत है उसे आवागमन की अनुमति दी गई है।
किराना के अलावा कपड़ा, जूता-चप्पल, बर्तन की दुकान में भीड़
सहरसा | बाजार में उनलोगों की भीड़ अधिक देखी गई जिनके घर कोई ना कोई संस्कार गत कार्य होना है। मई माह में शादी के कई दिन हैं। हालांकि बीते 20 अप्रैल से ही नगर परिषद क्षेत्र सहरसा एवं नगर पंचायत क्षेत्र सिमरी बख्तियारपुर में विभिन्न प्रकार के दुकानों के संचालन का समय निर्धारित कर दिया गया है, जिसके अनुसार मंगलवार को कपड़, जूता-चप्पल, बर्तन, कृषि, श्रृंगार, ड्राईक्लीनर्स की दुकानों के संचालन की अनुमति थी। किरान, कपड़े, जूता-चप्प्ल, बर्तन एवं श्रृंगार की दुकानों में भीड़ देखी गई।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva kas_Deva hin_Deva hin_Deva hin_Deva hin_Deva hin_Deva hin_Deva hin_Deva bho_Deva hin_Deva zho_Hant eng_Latn